**Colecționarul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Colecționarul

1

Am fost și eu cândva falnic,

dorind doar să trăiesc demn,

dar mi-a dat Domnul un semn

și demn de milă, azi sunt jalnic!

Așa-s văzut, de-atât s-în stare,

dar nu-i nimic, mă-obișnuiesc

să fiu tratat în mod grotesc

voi suporta, oricât mă doare!

Sunt pedepsit, nu știu de ce,

cândva, voi fi făcut ceva

și-n viața mea de mucava

mi-a rămas doar ”asta e”!

Nici cum sunt, nici cum am fost

nu știe nimeni, dar gândesc,

că se va spune-n mod firesc:

așa arată un om prost!

Nu-i vina mea că-așa sunt eu,

ce-am fost cândva și ce-am ajuns,

un om jalnic, demn de plâns,

așa vrea Bunul Dumnezeu!

2

Eu, nici nu cred că suntem oameni,

nici nu cred că suntem vii,

ci doar iluzii prinse-n lumea

atâtor cu suflete pustii!

Ne mână dorul de ceva,

ce-am fi avut, dar s-a pierdut,

suntem doar vise prinse-n somnul

marelui necunoscut!

Nimic din noi nu e etern,

totu-i doar un joc al sorții

și ne-ndreptăm hipnotizați

către împărăția morții!

Nimic în noi nu este viu,

nimic în noi nu este sfânt,

iluzii suntem, fără viață,

prizonieri într-un mormânt!

Totul este făcătură,

totu-i doar închipuire,

iar noi, doar umbre pe o scenă,

măști mișcându-se pe fire!

Cine e în dosul nostru,

cine este păpușarul,

colecționarul care

își aranjează osuarul?